2. ΝΟΜΟΣ υπ’ αριθ. 3109 της 29/30 Δεκ. 1954 (ΦΕΚ Α΄ 314) Περί εκτελέσεως των Τεχνικών Έργων του Πανεπιστημίου Αθηνών. Άρθρ.1.-1.Επί τετραετίαν από της ισχύος του παρόντος, πάντα τα τεχνικά έργα του Πανεπιστημίου Αθηνών, πλην της αποπερατώσεως του «Γρυπαρείου Μεγάρου» μελετώνται και εκτελούνται κατά τας διατάξεις του Νόμ. 5343/1932 «περί Οργανισμού του Πανεπιστημίου Αθηνών» και των διατάξεων του παρόντος, αναστελλομένης κατά το διάστημα τούτο της εφαρμογής επί των έργων τούτων των διατάξεων των Νόμων «περί εκτελέσεως Δημοσίων Έργων» καθώς και πάσης άλλης διατάξεως ρυθμιζούσης άλλως το θέμα τούτο. Τα αρχιτεκτονικά σχέδια των κτιρίων του Πανεπιστημίου ως και αι μελέται εκτελέσεως των έργων αυτού θα εκγρίνωνται παρά του Υπουργού Εθνικής Παιδείας και Θρησκευμάτων. Περιπτώσεις πρωτοκόλλων κανονισμού νέων τιμών και υπερβάσεων δαπάνης του αρχικού προϋπολογισμού των έργων θα αντιμετωπίζωνται υπό των αρμοδίων Υπηρεσιών των Υπουργείων Παιδείας και Συγκοινωνιών και Δημοσίων Έργων εις ας δέον να παραπέμπωνται και όσα εκ των θεμάτων άτινα εκ της φύσεώς των δεν δύναται να επιλύη το Πανεπιστήμιον ως και η παραλαβή των εκτελεσθέντων έργων. Η ανωτέρω προθεσμία ισχύος του Νόμου τούτου παρετάθη επί έν εισέτι έτος αρχόμενον από της 30 Δεκ. 1958, δια του Β.Δ. 29 Μαΐου/20 Ιουν. 1958. Σελ. 239 Τεχνικά ΄Εργα Πανεπιστημίου Αθηνών 31.Β.μ.1-2 Άρθρ.2.-Κατά το εν άρθρ. 1 του παρόντος χρονικόν    διάστημα   οι   εν   τω   Α.Ν.  2337/1940 αναφερόμενοι πρώην τεχνικοί υπάλληλοι του Πανεπιστημίου Αθηνών αποσπώνται προσωρινώς εις αυτό δια την εκτέλεσιν των τεχνικών έργων του παρόντος. Άρθρ.3.-Κατά την αυτήν ως άνω χρονικήν περίοδον δύναται το Πανεπιστήμιον, τηρουμένων των διατάξεων του Νόμ. 5343/1932, να προσλαμβάνη επί συμβάσει το απαιτηθησόμενον τεχνικόν και βοηθητικόν προσωπικόν δια την μελέτην και εκτέλεσιν των τεχνικών αυτού έργων και να αναθέτη τα καθήκοντα αμίσθου Τεχνικού Συμβούλου εις Πολιτικόν Μηχανικόν ή Αρχιτέκτονα. Η ισχύς του άρθρ. 3 παρετάθη επί 5 έτη από της λήξεώς της δια της υπ’ αριθ. 67/1962 Πράξ. Υπ. Συμβ. κυρωθείσης δια του άρθρ. 8 Νόμ. 4327/1963. Άρθρ.4.-Εάν έργον τι εκ των εν τω άρθρ. 1 του παρόντος εκτελήται εν όλω ή εν μέρει δια πιστώσεων του προϋπολογισμού Δημοσίων επενδύσεων, παρεχομένων, είτε υπό μορφήν ενισχύσεως είτε υπό μορφήν επιστρεπτέων χορηγήσεων, το έργον τούτο υπάγεται εις τας διατάξεις του υπ’ αριθ., 2957/1954 Ν. Δ/τος «περί δημοσίων επενδύσεων και συμπληρώσεως των σχετικών προς ταύτας διατάξεων» όσον αφορά τα εν τω Νομοθετικώ τούτω Δ/τι ρυθμιζόμενα θέματα. Κατά τα λοιπά εφαρμόζονται και επί του έργου τούτου αι διατάξεις του παρόντος Νόμου. Άρθρ.5.-(Προεβλέπετο κωδικοποίησις των περί εισιτηρίων εξετάσεων διατάξεων). Άρθρ.6.-Η ισχύς του παρόντος αρχομένη από της δημοσιεύσεως αυτού δύναται να παραταθή δια Β. Δ/τος επί έν εισέτι έτος από της λήξεως της άνω τετραετίας. Σελ. 240 